Hama Amadou (anhaife shi 1949) dan siyasar kasar Nijar ne wanda ya rike matsayun firayiministan Nijar daga 1995 zuwa 1996 sannan kuma ya kara yi daga 2000 zuwa 2007. Ya kuma rike babban sakataren jam'yyar su ta National Movement for the Development of Society (MNSD-Nassara) daga 1991 zuwa 2001 da kuma shugaban jam'iyyar MNSD-Nassara na kasa baki daya daga 2001 zuwa 2009. Amadou dan labilar Kurtey ne wani bangare na kabilun Fulani kuma ya tashi ne a yankin gundumar Tillaberi kusa da tsaunukan Kogin Neja, arewa da birnin Niamey. A sakamakon badakalar cin hanci da rashawa a gwamnatin sa, aka cire shi daga ofishin sa na matsayim firayiminista. A 2008 ne aka saka shi a layin wanda za'a kama domin yi masa bincike daya shafi aikata muggan laifuka a babbar kotun taraiyar Nijar, tare da kuma cire shi daga matsayin sa na Shiva ban jam'iyyar MNSD. Daga 2011 zuwa 2014, Amadou shine shugaban majalisar dokokin Nijar. Ya bar kasar shi ta Nijar a 2014 domin ya gudar ma kamun da hukuma ke son yi masa bisa ga zargin da hukumar tayi masa na safarar jarirai daga Najeriya.